Evel em boa raktreset, non ket bet dipitet gant  an div levrenn he deus ouzhpennet ar skrivagnerez dhe heuliad teir levrenn kent. Bountet eo bet do skrivañ gant ur gwir awen, neo ket gant abegoù kenwerzhel. Neus troch ebet etrezo hag ar re all.  En Le vol du héron e weler penaos e echu Takeo ha Kaede o buhezioù, meur a vloaz goude fin an trede levrenn. O merch zo en oad gour : mont a ra da Itron Murayama. Santout a reer adalek ar penn kentañ emañ Takeo o vont da vervel ; en em welout a ra o koshaat. Koulskoude eo chomet start ar garantez etrezañ ha Kaede. Didruez eo Lian Hearn gant ar choublad hon eus heuliet e istor karantez abaoe ar penn kentañ, ha me gav mat e echufe en un doare kriz, pe etre : e mod-se eo muioch realist eget romantel. Evit pezh a sell ouzh karantezioù o merch eo heñvel un tamm. Spi a vager, met re aes e vije bet : heuliañ a raio ar pezh a chello mataat he folitikerezh, ha neo ket he chalon.  Ur sell ledan a ziskouez kaout ar skrivagnerez war bolitikerezh ar vro he deus ijinet ha plijus eo mont de heul e  korntroioù strategel he zudennoù e karg.    Disaliañ a ran dan nen en dije lennet an teir levrenn gentañ tapout krog en hennezh hep bezañ adlennet ar re all a-raok (evel em eus graet…) : meneg zo eus ur bern tud ha darvoudoù bet kent, ha diaes eo da gompren peo bet disoñjet an istor un disterig… Dre chañs ez eus e penn kentañ un daolenn o tiskouez lignez ar penndudennoù hag ur roll  eus an tudennoù o tegas da soñj piv int. Mat eo peo erru luziet a-walch an traoù !  Ar romant diwezhañ he deus skrivet da glozañ an heuliad, Le fil du destin, zo soliadur rik ar peurrest. Ret eo kregiñ gant hennezh e gwirionez. Neo ket Takeo ar penn-haroz, met an hini a advabo anezhañ : Otori Shigeru. Echuiñ a ra al levr dres el lech ma krog Le silence du rossignol, pen em gavont asambles evit ar wezh kentañ. Klotan a ra rik-ha-rik ar pezh a vez kontet gant ar pezh a choarvez war-lerch ; displeget vez resis abegoù pep hini ha gwelout a reer pegen luziet oa ar bed he doa ijinet Lian Hearn a-raok tapout krog er romant kentañ : pep tudenn en doa un amzer dremenet lojik hag itriket brav. Bamet on rak he ampartiz. E-keñver Le vol du héron em eus kavet Le fil du destin muioch a-ziabarzh. Muioch a bouez a vez roet da stummadur speredel an tudennoù, dan natur : kompren a reer eo lod da vat eus personelezh an tudennoù. Dreist eo an deskrivadurioù a ra Lian Hearn, divroet en em gaver da vat.  Levrioù a dalvoudegezh eo ar 5 levr-mañ, skrivet kaer, talvezout a ra ar boan prenañ anezho evit o lenn meur a wezh.